b'\n_START_ARTICLE_\nHallings skole\n_START_PARAGRAPH_\nHallings skole var privat skole i Oscars gate 30 p\xc3\xa5 Frogner i Oslo. Skolen ble etablert i 1909 av Sigurd Halling. Skolen hadde fem\xc3\xa5rig forskole, fire\xc3\xa5rig middelskole og tre\xc3\xa5rig gymnas._NEWLINE_Skolen tok over driften etter Otto Andersens skole. Sigurd Halling var selv hovedl\xc3\xa6rer. Kronprins Olav gikk p\xc3\xa5 skolen fra 1913 til han fikk artium 1921. Gymnasdelen ved skolen ble nedlagt i 1930 og skolen for \xc3\xb8vrig ble overdratt til kommunen i 1936. Den ble drevet videre som Hallings h\xc3\xb8yere skole frem til 1941 hvorp\xc3\xa5 den ble lagt ned. Blant elevene var Per Aabel og Jens Evensen.'